Λοιπόν, σήμερα θα μιλήσω
για το ζήτημα της διαφθοράς.
Ο ορισμός της διαφθοράς είναι
η κατάχρηση θέσης εμπιστοσύνης
για προσωπικό όφελος -- ή στην δική μας περίπτωση,
για όφελος των φίλων, της οικογένειας ή των χρηματοδοτών σας.
Σωστά; Φίλοι, οικογένεια, χρηματοδότες.
Όμως, πρέπει να καταλάβουμε τι είναι αυτό που καταλαβαίνουμε σχετικά με τη διαφθορά,
και πρέπει επίσης να καταλάβουμε ότι
έχουμε παραπληροφορηθεί γι' αυτό, κάτι που πρέπει να παραδεχθούμε.
Πρέπει να βρούμε τη δύναμη να το παραδεχθούμε
για να αρχίσουμε να αλλάζουμε τον τρόπο με τον οποίο την αντιμετωπίζουμε.
Πρώτον, ο μεγάλος μύθος, νούμερο ένα,
είναι ότι δεν πρόκειται πραγματικά για έγκλημα.
Μαζευόμαστε με φίλους και οικογένεια
και συζητάμε για το έγκλημα στη χώρα μας,
έγκλημα στο Μπελμόντ ή έγκλημα στο Σαν Ντιέγκο ή έγκλημα στη Μαραμπέλα,
κανείς δεν εννοεί τη διαφθορά.
Αυτή είναι η αλήθεια.
Όταν ο αρχηγός της Αστυνομίας βγαίνει στην τηλεόραση για να μιλήσει για την εγκληματικότητα,
δεν συμπεριλαμβάνει τη διαφθορά.
Γνωρίζουμε σίγουρα, όταν ο Υπουργός Εθνικής Ασφάλειας
μιλάει για εγκληματικότητα, δεν μιλάει ούτε κι αυτός για διαφθορά.
Αυτό που θέλω να πω είναι ότι είναι όντως έγκλημα.
Είναι οικονομικό έγκλημα, επειδή μιλάμε για κλοπή των φορολογουμένων πολιτών.
Δημόσια και ιδιωτική διαφθορά είναι πραγματικότητα.
Εργάζομαι στον ιδιωτικό τομέα,
και μπορώ να σας πω ότι υπάρχει υπερβολική διαφθορά
στον ιδιωτικό τομέα, και δεν έχει να κάνει με την κυβέρνηση.
Οι ίδιες πληρωμές και φακελάκια και κρυφές δοσοληψίες,
συμβαίνουν και στον ιδιωτικό τομέα.
Σήμερα θα επικεντρωθώ στη διαφθορά του δημόσιου τομέα,
στην οποία συμμετέχει και ο ιδιωτικός τομέας.
Ο δεύτερος σημαντικός μύθος που πρέπει να καταλάβουμε
--επειδή πρέπει να εξαφανίσουμε αυτούς τους μύθους,
να τους καταστρέψουμε και να τους ντροπιάσουμε--
ο δεύτερος μύθος που πρέπει να καταλάβουμε
είναι αυτός που λέει ότι
η διαφθορά δεν είναι παρά ένα μικρό πρόβλημα
--αν είναι όντως πρόβλημα, είναι μικρό--
ότι είναι γύρω στο 10-15%,
ότι ανέκαθεν συνέβαινε, και πολύ πιθανόν να συνεχίσει να συμβαίνει για πάντα,
και ότι δεν υπάρχει λόγος να έχουμε νόμους, επειδή δεν μπορούμε να κάνουμε τίποτα γι' αυτό.
Θέλω να σας αποδείξω ότι και αυτός, επίσης,
είναι ένας άλλος πολύ επικίνδυνος μύθος.
Είναι ένα είδος δημόσιας απάτης.
Θέλω να μιλήσω λίγο,
να πάμε πίσω τριάντα χρόνια.
Είμαστε εδώ σήμερα, από το Τρινιντάτ και Τομπάγκο,
ένα μικρό, αλλά πλούσιο σε πρώτες ύλες κράτος της Καραϊβικής,
και στη δεκαετία του 1970 είχαμε απότομη και μεγάλη αύξηση του πλούτου μας,
και αυτή η αύξηση προκλήθηκε από την αύξηση της παγκόσμιας τιμής του πετρελαίου.
Τα ονομάζουμε «πετροδόλαρα». Η κεντρική τράπεζα γέμισε χρήματα.
Είναι ειρωνεία, επειδή
απόψε βρισκόμαστε στην Κεντρική Τράπεζα.
Βλέπετε, η Ιστορία είναι γεμάτη ειρωνείες.
Βρισκόμαστε απόψε στην Κεντρική Τράπεζα,
η οποία είναι υπεύθυνη για πολλά από αυτά που θα σας μιλήσω σήμερα.
Μιλάμε για ανευθυνότητα εκ μέρους των δημόσιων αξιωματούχων.
Μιλάμε για το γεγονός ότι απέναντι από τη σκεπή,
ο επόμενος πύργος είναι του Υπουργείου Οικονομικών,
και έχει μεγάλη σχέση μ' εμάς σήμερα,
και γι' αυτό μιλάμε απόψε μέσα από τον πύργο σας. Εντάξει;
(Χειροκρότημα)
Το πρώτο που θέλω να πω είναι ότι
όταν όλο αυτό το χρήμα μπήκε στη χώρα μας πριν σαράντα χρόνια,
ξεκινήσαμε, η κυβέρνηση της εποχής ξεκίνησε
μια σειρά από διακρατικές ανακατατάξεις
για αστραπιαία ανάπτυξη της χώρας.
Αρκετά από τα μεγαλύτερα προγράμματα της χώρας
δημιουργήθηκαν μέσω διακρατικών συμφωνιών
με μερικές από τις ισχυρότερες χώρες του κόσμου,
τις ΗΠΑ, τη Βρετανία και τη Γαλλία, κτλ.
Όπως είπα, ακόμα και το κτήριο που είμαστε τώρα --μία ακόμη ειρωνεία--
το κτήριο αυτό ήταν τμήμα μιας σειράς κτηρίων,
που ονομάζονταν Δίδυμοι Πύργοι.
Κατέστη τόσο εξωφρενική η όλη κατάσταση,
που ανέλαβε μια εξεταστική επιτροπή,
και έκανε αναφορά το 1982, πριν 30 χρόνια
--την Αναφορά Μπάλα-- πριν 30 χρόνια,
και αμέσως οι διακρατικές συμφωνίες σταμάτησαν.
Ο τότε Πρωθυπουργός πήγε στη Βουλή
να μιλήσει για τον προϋπολογισμό, και είπε κάποια πράγματα που δεν θα ξεχάσω ποτέ.
Πήγαν εκεί μέσα. Ήμουν νεαρός τότε.
Διαπέρασε την καρδιά μου.
Είπε ότι -- για να δω αν λειτουργεί αυτό εδώ.
Και αυτό που έχουμε, ναι; --
Αυτό μας είπε.
Μας είπε ότι
δύο στα τρία δολάρια από τα πετροδόλαρά μας
που ξοδεύαμε, τα χρήματα των φορολογουμένων,
ξοδεύτηκαν χωρίς λόγο ή τα έκλεψαν.
Οπότε η απάτη είναι 10 με 15%.
Όπως λέμε, είναι παλιά ιστορία. Ξεχάστε την.
Παραμύθι για παιδιά. Τώρα είμαστε ενήλικες,
και προσπαθούμε να βγάλουμε άκρη με όσα συμβαίνουν στην κοινωνία μας.
Αυτό είναι το μέγεθος του προβλήματος.
Εντάξει; Τα 2/3 των χρημάτων τα έκλεψαν ή τα χαράμισαν.
Αυτό έγινε πριν 30 χρόνια. Το 1982 είχαμε το Μπάλα.
Τι άλλαξε;
Δεν θέλω να αποκαλύψω ξεδιάντροπα μυστικά
μπροστά σε διεθνές κοινό, αλλά είμαι αναγκασμένος.
Πριν τέσσερις μήνες αγανακτήσαμε σχετικά με το Σύνταγμα σε αυτήν τη χώρα.
Το ονομάσαμε Η Ντροπή του Άρθρου 34
ένα ύποπτο νομοσχέδιο, και θα το πω έτσι απλά,
ένα ύποπτο νομοσχέδιο
ψηφίστηκε σε ύποπτους καιρούς
για να απελευθερωθούν κάποιοι ύποπτοι. (Γέλια)
Και το όνομά του, αυτοί οι άνθρωποι ονομάζονται
Οι Κατηγορούμενοι του Αεροδρομίου Πιάρκο.
Θα χρησιμοποιήσω δικό μου λεξικό μιλώντας απόψε μαζί σας.
Είναι οι Κατηγορούμενοι του Αεροδρομίου Πιάρκο.
Ήταν εξωφρενική συνταγματική ντροπή,
και την ονομάζω Συνωμοσία Βουλευτικής Διαστρέβλωσης.
Ο ανώτατος θεσμός της χώρας μας παραβιάστηκε.
Έχουμε να κάνουμε με διαστρεβλωτές
οικονομικής και χρηματικής φύσης.
Θέλετε να μάθετε πόσο σοβαρό είναι το πρόβλημα;
Έγιναν μαζικές διαδηλώσεις. Και πολλοί από εμάς εδώ μέσα
συμμετείχαν στη διαμαρτυρία με διαφορετικούς τρόπους.
Ακόμα πιιο σημαντικό, η αμερικανική πρεσβεία έκανε παράπονα,
έτσι ώστε η Βουλή συνεδρίασε ξανά,
και το νομοσχέδιο καταψηφίστηκε, και δεν πέρασε.
Αυτή είναι η λέξη που χρησιμοποιουν οι δικηγόροι: καταψηφίστηκε.
Όμως, το ζήτημα είναι
ότι εξαπάτησαν τη Βουλή σε ολόκληρη τη διαδικασία,
επειδή αυτό που πραγματικά συνέβη ήταν ότι
εξαιτίας της ύποπτης ψήφισης του νομοσχεδίου,
το νομοσχέδιο τέθηκε σε ισχύ
μέσα στο Σαββατοκύριακο που γιορτάζαμε την 50η επέτειο της ανεξαρτησίας μας,
μισό αιώνα ανεξαρτησίας.
Αυτή είναι η εξωφρενική στιγμή,
ήταν άσχημος τρόπος να συνειδητοποιήσουμε τι έγινε, αλλά συνέβη,
επειδή όλοι μας καταλάβαμε,
και για πρώτη φορά που μπορώ να θυμηθώ,
ότι έγιναν τέτοιες μαζικές διαδηλώσεις εναντίον της διαφθοράς.
Αυτό με γέμισε ελπίδα.
Αυτοί από εμάς που είμαστε, καμιά φορά νιώθουμε ότι
κάνουμε από μόνοι μας τη δουλειά που χρειάζεται.
Αυτή η ψήφιση του νομοσχεδίου και μετά η καταψήφισή του
δυνάμωσε την περίπτωση των υπόπτων του αεροδρομίου Πιάρκο.
Ήταν από αυτές τις πολύ προχωρημένες, καλοστημένες απάτες.
Ποιες ήταν οι κατηγορίες;
Για ποιο πράγμα τούς κατηγορούσαν;
Είμαι λίγο μυστηριώδης. Ποιες ήταν οι κατηγορίες;
Προσπαθούσαμε να χτίσουμε ή μάλλον να ανακαινίσουμε μαζικά,
ένα αεροδρόμιο που ήταν παλαιωμένης τεχνολογίας.
Ολόκληρο το πρόγραμμα ήταν του ύψους των 1,6 δις δολαριών,
Δολάρια του Τρινιντάντ και Τομπάγκο,
και αυτό που συνέβη ήταν "στημένες" δημοπρασίες για το έργο
και ύποπτες δραστηριότητες και διαφθορά.
Για να πάρετε μια ιδέα του τι συνέβη,
και να καταλάβετε τι έγινε σε συσχετισμό με όλον το
δεύτερο μύθο, ότι δηλαδή, δεν τρέχει τίποτα,
ας δούμε τη δεύτερη εικόνα.
Αυτό που βλέπουμε εδώ -- δεν το λέω απλά,
είναι η γραπτή αναφορά του Διευθύνοντος Συμβούλου Εισαγγελικής Αρχής. Αυτός το είπε αυτό.
Και αυτό που μας λέει είναι ότι για το κόστος του 1,6 δις του προγράμματος,
ένα δις δολάρια ανιχνεύτηκαν
σε λογαριασμούς off-shore τραπεζών.
Ενα δις δολάρια που ανήκουν στους φορολογούμενους πολίτες μας
εντοπίστηκαν σε λογαριασμούς off-shore τραπεζών.
Επειδή είμαι από τη φύση μου ύποπτος,
έγινα έξω φρενών, και θα κάνω εδώ μία παύση,
θα σταματώ κατά καιρούς για να σας δείχνω διαφορετικές περιπτώσεις.
Θα κάνω μία παύση και θα σας δείξω κάτι που είδα
πέρυσι το Νοέμβριο στη Γουώλ Στριτ. Ήμουν στο πάρκο Ζουκότι.
Ήταν φθινόπωρο. Έκανε ψύχρα. Είχε υγρασία. Σκοτείνιαζε.
Περπατούσα με όλους τους διαδηλωτές
και κοιτούσα το κίνημα εναντίον της Γουώλ Στριτ που προχωρούσε.
Εκεί ήταν μία κυρία με ένα ταμπλώ, πολύ απλό,
μία κάπως ταλαιπωρημένη ξανθιά κυρία,
και κρατούσε ένα ταμπλώ φτιαγμένο από κόντρα πλακέ, όπως το λέμε,
και είχε γράψει με μαρκαδόρο.
Το μήνυμα ήταν στο κέντρο.
Έλεγε: "Αν δεν είσαι έξω φρενών, προφανώς δεν έχεις δώσει αρκετή σημασία."
Αν δεν είσαι εξαγριωμένος με όλα αυτά, δεν έχεις δώσει αρκετή σημασία.
Λοιπόν ακούστε, επειδή τώρα μπαίνουμε σε πιο βαθιά νερά.
Άρχισα να σκέφτομαι.
Φανταστείτε εάν --
επειδή είμαι καχύποπτος. Διαβάζω πολλά κατασκοπικά βιβλία.
Φανταστείτε να -- (Γέλια)
Για να καταλάβετε ότι όλα αυτά συμβαίνουν,
πρέπει να έχετε διαβάσει πολλά κατασκοπικά βιβλία
έτσι ώστε να παρακολουθείτε τι συμβαίνει, σωστά; (γέλια)
Αν, όμως, δεν ήταν η πρώτη φορά;
Τι γίνεται όταν αυτή είναι η πρώτη φορά
ότι συνέλαβαν τον τάδε;
Αν είχε συμβεί στο παρελθόν; Πώς θα μπορούσα να το μάθω αυτό;
Τα προηγούμενα δύο παραδείγματα που έδωσα
ήταν για να μιλήσω για διαφθορά ενός ολόκληρου τομέα.
Έχω το προνόμιο τώρα
να διευθύνω το Κοινό Γνωματευτικό Συμβούλιο, που είναι μη-κερδοσκοπικό.
Μας βρίσκετε στο jcc.org.tt, και ηγούμαστε
στον αγώνα για τη δημιουργία ενός νέου δημοσίου συστήματος
που αφορά την κυκλοφορία του δημοσίου χρήματος.
Όσοι θέλετε να μάθετε περισσότερα
ή να συμμετάσχετε, ή να υπογράψετε κάποια από τα αιτήματά μας, παρακαλώ να το κάνετε.
Τώρα όμως θέλω να μιλήσω και για κάτι άλλο που είναι σχετικό,
επειδή ένα από τα προσωπικά μου κινήματα
εδώ και πάνω από τριάμισι χρόνια
αφορά τη διαφάνεια και την ανάθεση ευθύνης
σχετικά με την κρατική βοήθεια στην CI Financial,
Είναι η μεγαλύτερη πολυεθνική της Καραϊβικής.
Χωρίς να μπω σε πολλές λεπτομέρειες,
Έλεγαν ότι είχε καταρρεύσει -- χρησιμοποιώ τα λόγια μου πολύ προσεκτικά.
Είπαν ότι κατέρρευσε τον Ιανουάριο του 2009,
δηλαδή, πριν περίπου τέσσερα χρόνια.
Με μία πρωτοφανή κίνηση γενναιοδωρίας --
και πρέπει κάποιος να είναι πολύ ύποπτος με αυτούς τους ανθρώπους --
με μία πρωτοφανή -- χρησιμοποιώ τη λέξη προσεκτικά --
πρωτοφανή κίνηση γενναιοδωρίας, η τότε κυβέρνηση
υπέγραψε, δεσμεύτηκε γραπτώς, να αποπληρώσει όλους τους δανειστές.
Σας μιλάω χωρίς φόβο και ανακρίβειες
ότι αυτό δεν έχει συμβεί πουθενά αλλού στον πλανήτη.
Για να καταλάβουμε, επειδή δεν σας εξήγησα τι συνέβη.
Ο κόσμος μάς λέει ότι ήταν όπως στη Γουώλ Στρητ. Όχι, δεν είναι όπως στη Γουώλ Στριτ.
Το Τρινιντάντ και Τομπάγκο είναι εντελώς διαφορετικής φύσης, βιολογίας, όπως θέλετε πείτε το.
Δεν μοιάζει με κανέναν άλλον τόπο. (Χειροκρότημα)
Δεν μοιάζει με τίποτε άλλο. Με κανέναν άλλον τόπο.
Εδώ είναι εδώ, και εκεί είναι εκεί έξω.
Σοβαρολογώ τώρα.
Ακούστε. Γλύτωσαν εταιρείες της Γουώλ Στριτ.
Το ίδιο και στο Λονδίνο.
Το έκαναν στην Ευρώπη.
Στην Αφρική γλύτωσαν κάποιους επίσης, στη Νιγηρία, έξι από τις μεγαλύτερες
καταναλωτικές τράπεζες κατέρρευσαν την ίδια εποχή με τις δικές μας.
Ο παραλληλισμός έχει ενδιαφέρον με την περίπτωση της Νιγηρίας --
ο τρόπος που το χειρίστηκαν, και το χειρίστηκαν
πολύ καλύτερα από εμάς.
Πουθενά στον πλανήτη
δεν έχουν σωθεί όλοι οι πιστωτές μαζί
και μάλιστα με ποσά υψηλότερα από αυτά τα οποία δικαιούνταν.
Μόνο εδώ. Ποιος ήταν ο λόγος για τέτοια γενναιοδωρία;
Είναι η κυβέρνησή μας τόσο γενναιόδωρη; Μπορεί όντως να είναι.
Ας το κοιτάξουμε. Ας το εξετάσουμε.
Άρχισα να ψάχνω και να γράφω,
και η εργασία αυτή, η προσωπική μου δουλειά
βρίσκεται στο AfraRaymond.com, που είναι και το όνομά μου.
Είναι ο μη-κερδοσκοπικός κυβερνοχώρος μου.
Δεν είναι πολύ δημοφιλής, αλλά ορίστε.
(Γέλια)
Το ζήτημα είναι ότι η πικρή εμπειρία του Τομέα 34,
η συνομωσία διαφθοράς της Βουλής, αυτή η πικρή εμπειρία
που συνέβη τον Αύγουστο,
την ίδια στιγμή που υποτίθεται ότι γιορτάζαμε την ανεξαρτησία μας,
λίγο πριν μπει ο Σεπτέμβρης, αναγκάστηκα να κάνω έναν αυτοέλεγχο
και να επαναπροσδιορίσω το πού βρίσκομαι,
και να ξαναγυρίσω σε παλιότερες εργασίες μου που είχα γράψει
και κάποιες παλιές συναλλαγές που είχα με αξιωματούχους
για να καταλάβω τι πραγματικά συνέβαινε.
Το λέμε στο Τρινιντάντ και Τομπάγκο, Ποιος είναι Ποιος, και Τι είναι Τι;
Ας κάνουμε πάλι τους υπολογισμούς μας.
Έκανα μία αίτηση, βασισμένη στο νόμο που απελευθερώνει ευαίσθητα δεδομένα.
το Μάιο του ίδιου έτους, στο Υπουργείο Οικονομικών.
Το Υπουργείο Οικονομικών είναι ο παραδίπλα πύργος.
Αυτό είναι το άλλο σενάριο.
Το Υπουργείο Οικονομικών, μας είπαν,
συμπεριλαμβάνεται στην εξουσιοδότηση απελευθέρωσης ευαίσθητων δεδομένων.
Θα σας δείξω, βήμα-βήμα, ένα πραγματικό παράδειγμα για το πότε αυτό είναι αλήθεια.
Η κεντρική τράπεζα, που βρισκόμαστε σήμερα
εξαιρείται από την απελευθέρωση ευαίσθητων δεδομένων.
Δηλαδή, δεν μπορείτε να τους ρωτήσετε τίποτα,
και δεν είναι υποχρεωμένοι να απαντήσουν σε τίποτα.
Αυτός είναι ο νόμος από το 1999.
Άρχισα λοιπόν τον αγώνα, και θα σας κάνω τέσσερις ερωτήσεις.
Θα σας συσχετίσω με τις ερωτήσεις σε αυτήν την σύντομη αίτηση, μαζί με την απάντηση,
έτσι ώστε να καταλάβετε, όπως είπα, πού βρισκόμαστε.
Είναι μοναδικός αυτός ο τόπος.
Ερώτηση Νο. 1:
Ζήτησα να δω τους λογαριασμούς της CI Financial,
και αν δεν μπορούν να μου δείξουν τους λογαριασμούς --
Ο Υπουργός Οικονομικών κάνει ανακοινώσεις,
ψηφίζει νέα νομοσχέδια και κάνει ανακοινώσεις.
Πάνω σε ποια νούμερα βασίζεται;
Είναι σαν το αστείο: θέλω να πιω ό,τι πίνει αυτός.
Μου απάντησαν και έγραψαν:
"Τι εννοείς πραγματικά;"
Απάντησαν στην ερώτησή μου με ερώτηση.
Δεύτερον: θέλω να μάθω
ποιοι είναι οι πιστωτές στο γκρουπ που ξεπληρώθηκαν.
Θα κάνω μία παύση για να κάνω σαφές σε όλους σας
ότι 24 δις δολάρια από τα δικά μας χρήματα ξοδεύτηκαν σε αυτό που σας λέω.
Μιλάμε για περίπου 3,5 δις δολάρια ΗΠΑ
σε ένα πολύ μικρό -- που κάποτε ήταν πλούσιο
κράτος της Καραϊβικής.
Και έκανα την ερώτηση,
ποιος πήρε ατά τα 3,5 δις δολάρια;
Θα κάνω πάλι μία παύση για να σας δώσω να καταλάβετε
επειδή μόνο αν γνωρίζετε τις συνθήκες και την κλίμακα μπορείτε να καταλάβετε πλήρως αυτό που σας λέω.
Υπάρχει ένας συγκεκριμένος άνθρωπος στην κυβέρνηση αυτήν τη στιγμή.
Το όνομά του δεν έχει σημασία.
Αυτό το άτομο έκανε ολόκληρη καριέρα
κάνοντας κατάχρηση του νόμου για ελευθερία κίνησης ευαίσθητων δεδομένων
για να προχωρήσει η καριέρα του.
Το όνομά του δεν έχει σημασία.
Δεν θα τον τιμήσω ονομάζοντάς τον. Θα πω κάτι.
Αυτό που θα πω είναι ότι αυτός ο άνθρωπος έκανε ολόκληρη καριέρα από την κατάχρηση
του νόμου απελευθέρωσης ευαίσθητων δεδομένων.
Η πιο γνωστή περίπτωση
ήταν αυτό που ονομάστηκε Το Σκάνδαλο της Μυστικής Υποτροφίας,
όπου 60 εκατομμύρια δολάρια από κρατικά χρήματα
που είχαν μοιραστεί σε διάφορες υποτροφίες,
όπου αυτές οι υποτροφίες δεν είχαν δημοσιευθεί, και τα λοιπά και τα λοιπά.
Αυτός ο άνθρωπος ανάγκασε το δικαστήριο, με τη χρήση αυτού του νόμου,
της ελευθερίας ευαίσθητων δεδομένων,
να δημοσιεύσουν τα στοιχεία,
και το θεώρησα εξαιρετικό.
Υπέροχο.
Όμως, η ερώτηση είναι η εξής:
Αν είναι σωστό να χρησιμοποιούμε την ελευθερία ευαίσθητων δεδομένων
και να βασιζόμαστε στα δικαστήρια
να διατάζουν τη δημοσιοποίηση των 60 εκατομμυρίων δολαρίων του Δημοσίου,
με τον ίδιο τρόπο είναι σωστό
να απαιτούμε τη δημοσίευση για το τι έγιναν τα 24 δις δολάρια.
Βλέπετε; Μα, το Υπουργείο Οικονομικών,
ο δια βίου Γραμματέας του Υπουργείου Οικονομικών,
μου έγραψε και μου είπε ότι τα συγκεκριμένα στοιχεία εξαιρούνται του νόμου.
Βλέπετε; Αυτή είναι η κατάσταση.
Το τρίτο που θέλω να σας πω
είναι ότι ρώτησα επίσης
για το ποιοι ήταν διευθυντές στην CI Financial,
και το εάν κρατούσαν βιβλία σύμφωνα με το νόμο περί Εγκυρότητας Δημοσίου Βίου.
Έχουμε ένα νόμο περί Εγκυρότητας Δημοσίου Βίου
μέρος του δικτύου που υποτίθεται προστατεύει τα συμφέροντα του έθνους.
Οι δημόσιοι αξιωματούχοι υποτίθεται ότι
κρατούν στοιχεία περί εσόδων και εξόδων.
Φυσικά, ανακάλυψα ότι δεν κρατούν καθόλου τέτοια στοιχεία,
και ο Υπουργός Οικονομικών ούτε καν τους ζήτησε ποτέ να το κάνουν.
Ορίστε λοιπόν. Βρισκόμαστε σε μία κατάσταση όπου
οι βασικές δικλείδες ασφαλείας και υπευθυνότητας
και διαφάνειας, έχουν όλες αποσαθρωθεί.
Έκανα τη συγκεκριμένη ερώτηση στη νομική και απαιτούμενη μορφή της.
Την αγνόησαν.
Το ίδιο έναυσμα για το Άρθρο 34,
που χρειαζόμαστε για να συνεχίσουμε να γράφουμε. Δεν γίνεται να το ξεχάσουμε.
Είναι η υψηλότερη πληρωμή αποδοχών στην ιστορία της χώρας.
Είναι επίσης το μεγαλύτερο παράδειγμα
δημόσιας διαφθοράς, με αυτό το σκεπτικό.
Αυτό ήταν που με αφύπνισε.
Όταν έχεις να κάνεις με έκλυση δημοσίου χρήματος
χωρίς καμία ανάθεση ευθύνης
και δίχως διαφάνεια,
θα έχουμε πάντα διαφθορά,
είτε είμαστε στη Ρωσία, στη Νιγηρία ή την Αλάσκα,
θα έχουμε πάντα διαφθορά, και αυτό είναι που αντιμετωπίζουμε εδώ.
Θα συνεχίσω το έργο μου
να πιέσω, να βρω κάποια λύση
για τα ζητήματα του Υπουργείου Οικονομικών.
Αν χρειαστεί να πάω ο ίδιος στο δικαστήριο, θα το κάνω.
Θα συνεχίσω να τους πιέζω.
Θα συνεχίσουμε να δουλεύουμε με το JCC.
Ας βγω λίγο από το περιβάλλον του Τρινιντάντ και Τομπάγκο
και ας φέρω κάτι άλλο στο τραπέζι
σε σχέση με ένα διεθνές παράδειγμα.
Μίλησε η δημοσιογράφος Χέδερ Μπρουκ
για τον αγώνα της εναντίον της κρατικής διαφθοράς,
και με παρουσίασε στην ιστοσελίδα, Alaveteli.com.
Η ιστοσελίδα είναι εκεί που έχουμε ανοιχτή τράπεζα πληροφοριών
για ό,τι αφορά την ελευθερία ευαίσθητων δεδομένων,
και επίσης για να επικοινωνούμε μεταξύ μας.
Μπορώ να δω τι αίτηση κάνετε.
Μπορείτε να δείτε τι αίτηση κάνω εγώ, και τι απαντήσεις λαμβάνω.
Μπορούμε να το καταφέρουμε μαζί. Πρέπει να δημιουργήσουμε συλλογικά τράπεζα πληροφοριών
και ένα συλλογικό σκεπτικό για ποια πορεία θέλουμε να ακολουθήσουμε.
Πρέπει να εξυψώσουμε τις συνειδήσεις.
Ένα τελευταίο που θέλω να πω πάνω σ' αυτό,
είναι μία όμορφη ιστοσελίδα από την Ινδία
Ονομάζεται IPaidABribe.com.
Έχουν γραφεία διεθνώς,
και έχει σημασία να συντονιστούμε μαζί του.
To IPaidABribe.com είναι πολύ σημαντικό,
πολύ καλή ιστοσελίδα να επισκεφθείτε.
Θα κάνω μία παύση. Θα ζητήσω το θάρρος σας.
Ξεχάστε τον πρώτο μύθο. Είναι πράγματι έγκλημα.
Ξεχάστε το δεύτερο μύθο. Έχει μεγάλη σημασία.
Είναι τεράστιο πρόβλημα. Είναι οικονομικό έγκλημα.
Ας συνεχίσουμε να δουλεύουμε συλλογικά
για να βελτιώσουμε την κατάσταση,
τη σταθερότητα και διατήρηση της κοινωνίας μας. Σας ευχαριστώ.